*****

ΚΑΝΟΝΙΣΜΟΣ (ΕΟΚ) αριθ. 859/83 ΤΗΣ ΕΠΙΤΡΟΠΗΣ

της 12ης Απριλίου 1983

περί καθορισμού των τιμών αναφοράς για τα κολοκυθάκια της περιόδου εμπορίας 1983 και περί τροποποίησης του κανονισμού (ΕΟΚ) αριθ. 950/68 σχετικά με το Κοινό Δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 27 παράγραφος 1,

Εκτιμώντας:

ότι κατά το άρθρο 23 παράγραφος 1 του κανονισμού (ΕΟΚ) αριθ. 1035/72, καθορίζονται κατ' ετος, πριν από την έναρξη της περιόδου εμπορίας, τιμές αναγωγής που ισχύουν για όλη την Κοινότητα·

ότι, εν όψει της σπουδιαότητας της παραγωγής κολοκυθακιών στην Κοινότητα, είναι αναγκαίο να καθορισθεί τιμή αναφοράς για το προϊόν αυτό·

ότι η θέση σε εμπορία κολοκυθακιών συγκομισθέντων κατά τη διάρκεια μιας συγκεκριμένης περιόδου παραγωγής πραγματοποιείται από τον Ιανουάριο μέχρι τον Δεκέμβριο· ότι οι ελάχιστες συγκομιζόμενες ποσότητες από 1ης Ιανουαρίου έως 20 Απριλίου, καθώς και κατά τη διάρκεια των μηνών Οκτωβρίου, Νοεμβρίου και Δεκεμβρίου, δεν δικαιολογούν τον καθορισμό τιμών αναγωγής γι' αυτές τις περιόδους· ότι πρέπει, ως εκ τούτου, να καθορισθούν τιμές αναγωγής μόνο για την περίοδο 21 Απριλίου μέχρι 30 Σεπτεμβρίου·

ότι, κατά το άρθρο 23 παράγραφος 2 του κανονισμού (ΕΟΚ) αριθ. 1035/72, οι τιμές αναγωγής καθορίζονται βάσει του αριθμητικού μέσου όρου των τιμών στην παραγωγή κάθε Κράτους μέλους, επαυξημένου κατά ένα ποσό στο οποίο λαμβάνονται υπόψη τα έξοδα μεταφοράς των κοινοτικών προϊόντων από τις περιοχές παραγωγής μέχρι τα κέντρα καταναλώσεως της Κοινότητας· ότι πρέπει εξάλλου να ληφθεί υπόψη η εξέλιξη του κόστους παραγωγής στον τομέα των οπωροκηπευτικών·

ότι, για να ληφθούν υπόψη οι εποχιακές διαφορές των τιμών, πρέπει να χωρισθεί η περίοδος εμπορίας σε περισσότερες περιόδους και να καθορισθεί η τιμή αναφοράς για καθεμία απ' αυτές·

ότι οι τιμές στην παραγωγή πρόκειται να αντιστοιχούν στο μέσο όρο των τιμών που έχουν διαπιστωθεί κατά τα τρια τελευταία χρόνια που προηγούνται της ημερομηνίας καθορισμού της τιμής αναγωγής, για ένα εγχώριο προϊόν με καθορισμένα εμπορικά χαρακτηριστικά στην ή στις αντιπροσωπευτικές αγορές που βρίσκονται στις ζώνες παραγωγής, όπου οι τιμές είναι οι πλέον χαμηλές για τα προϊόντα ή τις ποικιλίες που αντιπροσωπεύουν αξιόλογο μέρος της παραγωγής που έχει τεθεί σε εμπορία καθ' ολη τη διάρκεια του έτους ή κατά ένα μέρος αυτού και ανταποκρίνονται σε συγκεκριμένους όρους όσον αφορά τη συσκευασία · ότι ο μέσος όρος των τιμών για κάθε αντιπροσωπευτική αγορά πρέπει να καταρτίζεται αποκλείοντας τις τιμές που δύνανται να θεωρηθούν υπερβολικά υψηλές ή υπερβολικά χαμηλές σε σχέση με τις κανονικές διακυμάνσεις που διαπιστώνονται στην αγορά αυτή·

ότι, σύμφωνα με το άρθρο 22α του κανονισμού (ΕΟΚ) αριθ. 1035/72, η δασμολογική ονοματολογία που προκύπτει από την εφαρμογή του παρόντος κανονισμού περιλαμβάνεται στο Κοινό Δασμολόγιο· ότι, επομένως, πρέπει να τροποποιηθεί το Κοινό Δασμολόγιο που θεσπίσθηκε από τον κανονισμό (ΕΟΚ) αριθ. 950/68 (3), όπως τροποποιήθηκε τελευταία από τον κανονισμό (ΕΟΚ) αριθ. 604/83 (4), κάνοντας ιδιαίτερη διάκριση μεταξύ κολοκυθακιών και μελιτζανών αφενός -προϊόντα που υπόκεινται στο καθεστώς τιμής αναγωγής- και λοιπών κηπευτικών αφετέρου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1983 οι τιμές αναγωγής για τα κολοκυθάκια, διάκριση 07.01 Τ του Κοινού Δασμολογίου, εκφρασμένες σε ECU ανά 100 χιλιόγραμμα καθαρού βάρους, καθορίζονται ως ακολούθως για τα προϊόντα της ποιοτικής κατηγορίας Ι, όλων των μεγεθών, που προσφέρονται συσκευασμένα:

Απρίλιος (από 21 μέχρι 30) 60,67

Μάιος 54,32

Ιούνιος 37,45

Ιούλιος 33,90

Αύγουστος 38,18

Σεπτέμβριος 42,12

Άρθρο 2

Το Κοινό Δασμολόγιο που πρασαρτάται στον κανονισμό (ΕΟΚ) αριθ. 950/68 τροποποιείται σύμφωνα με το παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το άρθρο 2 εφαρμόζεται από την 1η Ιουλίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 12 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 190 της 1. 7. 1982, σ. 7.

(3) ΕΕ αριθ. L 172 της 22. 7. 1968, σ. 1.

(4) ΕΕ αριθ. L 72 της 18. 3. 1983, σ. 3

ΠΑΡΑΡΤΗΜΑ

Η διάκριση 07.01 Τ του Κοινού Δασμολογίου αντικαθίσταται από το εξής κείμενο:

1.2.3,4 // // // // «Κλάση

του Κοινού

Δασμολογίου

// Περιγραφή εμπορευμάτων

// Δασμοί

1.2.3.4 // // // Αυτόνομοι %

ή εισφορές

(Ε) // Συμβατικοί

% // // // // // 1

// 2

// 3 // 4 // // // // // 07.01

// Λαχανικά και φυτά εδώδιμα, νωπά ή διατετηρημένα δι' απλής ψύξεως: // // // // . . . . . // // // // . . . . . // // // // Τ. Λοιπά: // // // // Ι. Κολοκυθάκια // 16 (α) // - // // ΙΙ. Μελιτζάνες // 16 (α) // - // // ΙΙΙ. Μη κατονομαζόμενα // 16 // -» // // // //